Id-Deċiżjoni tal-Kummissjoni
Tas- 16 ta’ Frar 2000
Li temenda d-Deċiżjoni 87/257/KEE dwar il-lista ta’ stabbilimenti fl-Istati Uniti tal-Amerika approvati għall-importazzjoni ta’ laħam frisk lejn il-Kommunità
(notifikat bid-Dokument numru C(2000) 380)
(Test b’rilevanza għaż-ŻEE)
(2000/138/KE)
IL-KUMMISSJONI TAL-KOMMUNITAJIET EWROPEJ;
Wara li kkunsidrat t-Trattat li jistabbilixxi l-Kommunità Ewropea;
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi tal-ispezzjoni tas-saħħa u veterinarji dwar l-importazzjoni tal-annimali taċ-ċanga, tan-nagħaġ, tal-mogħoż, u tal-majjal, laħam frisk, u prodotti tal-laħam minn pajjiżi terzi [1], hekk kif l-aħħar emendata permezz tad-Direttiva 97/79/KE [2], u b’mod partikolari l-Artikoli 4(1) u 18(1) tagħhom,
Billi
(1) Lista ta’ stabbilimenti fl-Istati Uniti tal-Amerika, approvata għall-importazzjoni ta’ laħam frisk fil-Kommunità, tfasslet inizjalment minn Deċiżjoni tal-Kummissjoni 87/257/KEE [3], kif l-aħħar emendata mid-Deċiżjoni 1999/301/KE [4]; li l-lista tista’ tiġi emendata f’kull żmien, l-aktar fid-dawl tal-ispezzjonijiet tal-Kommunità li jsiru fl-Istati Uniti tal-Amerika.
(2) L-Istati Uniti pprovdew garanziji illi l-istabbiliment 244 W, IBP, Waterloo, Iowa, huwa issa kapaċi li jagħmlu eżami tat-trichina tal-laħam tal-majjal skond id-Direttiva tal-Kunsill 77/96/KEE [5], hekk kif l-aħħar emendata permezz tad- Direttiva tal-Kummissjoni 94/54/KE [6].
(3) Il-lista ta’ stabbilimenti għandha tiġi imġedda/konsolidati skond il-bżonn
(4) Il-miżuri provduti f’din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artiklu 1
L-Anness għad-Deċiżjoni 87/257/KEE huwa mibdul bl-Anness ta’ hawnhekk.
Artiklu 2
Din id-Deċiżjoni hija indirizzata lill-Istati Membri.
Magħmula fi Brussel, fis-16 ta’ Frar 2000.